钦定古今图书集成/明伦汇编/官常典/第637卷 > 俞审
## 钦定古今图书集成/明伦汇编/官常典/第637卷 > 俞审

按《太平府志》：“审号莘亩，万历举人，知横州。州介峒蛮，
强悍难御。审处置多方，设立化蛮生使常诱导，遂驯
服。州人为建祠立石。继调知澧州，澧为沅湘诸水泉
壑所归。万历己卯夏，淫雨浃旬，州水噬城郭，审督舟人救男女之漂没者，全活无算。又鸠工筑堤，以绝水
患，名曰文梁堤，至今赖之。俗信尚巫鬼，审讲明圣谕”，
作《孝弟忠信礼义廉耻八行图》解劝导之，民俗一变。